I-yob 41
1
“Deri nyaŋ bäpdiit in di̱i̱t
luäŋ kɛ ka̱p kɛ yieeth rɛc,
kiɛ deri lɛpdɛ luäŋ kɛ yiën
kɛ dep?
2
Ji̱n deri wum nyaaŋ ɛ mɔ
rop kɛ dep,
kiɛ deri jio̱mdɛ gɔn
kɛ yieeth?
3
Jɛn /cɛ ji̱ dee thiec kɛ wädɛ,
kä /cɛ bi lip ni ji̱ kɛ riet,
kɛ ɣöö bɛ wä.
4
Kä jɛn /cɛ mat ruac bi
lat kɛ ji̱,
kä /cɛ bi lar ɛn ɣöö bɛ lät
kɛ ji̱ kɛɛl
amäni cäŋ kɛl.
5
Kä /ci jɛ dëë buɔth kɛ dep,
kɛ ɣöö bi nyier la̱tdu
jɛ nɛn.
6
Kä /ci dëëp rɛc ruac
ko̱kädɛ dëë lat,
kä ci kɛ jɛ dëë dääk kä köök.
7
Kä /ci köör puɔ̱nydɛ dëë luäŋ
kɛ yiëth,
kä /ci wi̱cdɛ dëë luäŋ
kɛ bith ma̱y.
8
Thiap puɔ̱nydɛ bɛ kɛ tetdu,
ci ko̱r mi ce̱tkɛ nɛ bi nyɔk
kɛ päl ruëëc amäni cäŋ kɛl.
9
Kä nɛn ɛ, ram mi ci nyaŋ ɛ mɔ
nɛn la ga̱a̱c ni jɛn,
la ŋɛɛrɛ puɔnydɛ a bɛ tɛɛth.
10
Kä thilɛ ram mi dee cuɔ̱ŋ
ɛn nhiam nyaaŋ ɛ mɔ,
kuɛla ŋa dee wä ruac
nikɛ Kuoth ɔ?
11
Kä ɛŋa mi ci ɣä moc kɛ ŋua̱l
mi dëë pi̱ek jɛ?
Kä ŋɔak diaal tin
te rɛy ɣɔaa.
12
“Ɣän bä yɛ la̱r ta̱a̱
ciökni nyaaŋ,
kɛnɛ ŋɔak diaal tin gɔw
tin cɛ la̱t,
kɛ ciaŋ puthä min tëë jɛ.
13
Kä thilɛ ram mi dëë kuackɛ
luäŋ kɛ wuɔ̱c,
kä thilɛ ram mi dëë gɔak
jɔakdɛ luäŋ kɛ yiëth.
14
Kä thilɛ ram mi dëë jɛ
jakä bɛ thokdɛ lɛp.
Kɛ ɣöö lɛc thuɔkdɛ jakɛ
naath kä dual.
15
Kä ca jɔkdɛ la̱t kɛ bëër köötni,
ti ca rɔ mat kɛl ce̱tnikɛ
mi ca gur.
16
Ci mɔ rɔ thiëëk kɛ min dɔ̱ŋ
a cäŋɛ ni jiɔam /cɛ coth kɛ
kamkiɛn.
17
Cikɛ rɔ̱ nuat ni kɛl,
a /ca kɛ dëë luäŋ kɛ dääk.
18
Kä thiamdɛ ɛ yiel maac,
kä la bo̱l nyinkɛ ce̱tnikɛ
käny ca̱ŋ.
19
Kä thokdɛ tëë kɛ lew maac,
kä bä ruɛlkɛ raar ce̱tnikɛ
löny.
20
Kä päl tol raar nikɛ wumkɛ,
ce̱tnikɛ dhaar mi ca tharɛ
pët mac rɔɔny
mi pua̱a̱r pi̱kɛ.
21
Kä yiëëdɛ la dɔpɛ mim,
kä päl bo̱l maac raar
kɛ thokdɛ.
22
Kä tëë kɛ ŋuäk mi bum bum,
kä nɛy tin ro̱m kɛ jɛ
ŋɛ̈ɛ̈r kɛn kɛ dual.
23
Kä buɔ̱m pua̱a̱nydɛ ce̱tdɛ
kɛ yiëëth,
kä gua̱th tin kɔ̱c puɔ̱nydɛ
ce̱t kɛn kɛ ladiit.
24
Kä lɔcdɛ thilɛ jɛ luär,
bumɛ tet ce̱tnikɛ
päm gua̱r bɛɛl.
25
Mɔ cɛ rɔ jiac cuɔ̱ŋɔ,
a cäŋɛ nɛy tin bumni kɛn
la dual kɛ,
kä bikɛ rɔ̱ cu bar.
26
Kä cäŋ ci kɛn ɛ yiath kɛ mutni
/ca puɔ̱nydɛ luäŋ,
kä /ci köör kɛnɛ bääri
puɔ̱nydɛ luäŋ kɛ wuth.
27
Ce̱t ladiitni kɛ rɔny puɔ̱ɔ̱nydɛ,
kä ce̱t yiëëth in yian
kɛ jiath kä jɛ.
28
Kä /cɛ rɔɔdɛ bar kɛ bääri,
kä ce̱t dööl nikɛ kɔ̱w kä jɛ.
29
Kä ce̱t kɛtni nikɛ ɣör kä jɛ,
kä /cɛ yio̱w cɔl ni duɔ̱ɔ̱r.
30
Kä ce̱t bapdɛ nikɛ tha̱a̱lieer,
kä ce̱t pöör ja̱lɛ ni kɛ pöör
puɔ̱r thääkni.
31
Kä mi cɛ rɔ wäl kä bäpdiit ce̱t
pi̱kɛ nikɛ pi̱ ti ci pua̱a̱r,
kä ku biɛny yiëër lɛ pa̱a̱r
nikɛ liɛth mi ci pua̱a̱r.
32
Kä dho̱o̱c pi̱i̱ni ja̱lɛ rɛy yiëër,
buɔyɛ ce̱tdɛ nikɛ muaŋ.
33
Kä thilɛ mi dëë pa̱a̱r kɛ jɛ
wi̱i̱ muɔ̱ɔ̱n,
ɛ ley mi thil dual.
34
Kä guicɛ ley diaal ni piny,
amäni buɔ̱m buɔ̱ɔ̱mkiɛn,
kä ɛ kuäär leyni diaal.”
